கேள்வி: பிரேமா தன்ராஜ் பற்றி விளக்கவும்.
பதில்: மருத்துவர் பிரேமா தன்ராஜ் (''Dr. Prema Dhanraj'') இந்தியா சேர்ந்த ஒட்டுறுப்பு அறுவை சிகிச்சை மற்றும் மறுசீரைமைப்பு அறுவை சிகிச்சை நிபுணர் ஆவார். தீக்காயங்களால் பாதிக்கப்பட்ட பலருக்கு சிகிச்சை அளித்ததன் காரணமாக நன்கு அறியப்படுகிறார். கடுமையான தீக்காயங்களில் இருந்து உயிர் தப்பிய இவர் தன்னைப் போன்று தீக்காயங்களால் பாதிக்கப்பட்டவர்களுக்கு உதவுவதற்காக தனது வழ்வை அற்பணித்தார். 25,000 எண்ணிக்கைக்கும் மேற்பட்ட இலவச அறுவை சிகிச்சைகளை செய்துள்ளார். மருத்துவத்திலும் சமூக சேவயிலும் இவர் ஆற்றிய பங்களிப்பினை அங்கிகரிக்கும் விதமாக 2024 ஆம் ஆண்டில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு வழங்கப்பட்டது.
கேள்வி: பிரேமா தன்ராஜ் - தொழில் பற்றி நீங்கள் என்ன அறிந்துள்ளீர்கள்?
பதில்: மருத்துவர் பிரேமா தன்ராஜ் ஒட்டுறுப்பு அறுவை சிகிச்சையில் பட்டம் பெற்றுள்ளார். தீக்காயங்களால் பாதிக்கப்பட்டவர்களுக்கான மறுசீரைமைப்பு அறுவை சிகிச்சை துறையில் விரிவாகப் பணியாற்றியுள்ளார். பல மருத்துவ நிறுவனங்களில் பேராசிரியராகவும் துறைத் தலைவராகவும் பணியாற்றியுள்ளார். இவரது பணியானது மருத்துவ சிகிச்சையில் மட்டுமல்லாமல் தீயினால் பாதிக்கப்பட்டு குணமடைந்நவர்களுக்கு உளவியல் ரீதியான மறுவாழ்வு மற்றும் உயிர் பிழைத்தவர்களின் சமூக மறுசீரமைப்பிலும் கவனம் செலுத்தியுள்ளது. மருத்துவர் பிரேமா தன்ராஜ் அவர்கள் இந்தியாவில் பழங்குடியினர் வசிக்கும் பகுதிகள் மற்றும் பின்தங்கிய சமூகங்களைச் சேர்ந்த மக்கள் வாழுமிடங்களுக்குச் சென்று கட்டணம் வசூலிக்காமல் சிகிச்சையளித்துள்ளார்.
கேள்வி: பிரேமா தன்ராஜ் - அங்கீகாரம் பற்றி நீங்கள் என்ன அறிந்துள்ளீர்கள்?
பதில்: மருத்துவர் தன்ராஜின் வாழ்க்கை மற்றும் சாதனைகளுக்காகவும் மனிதாபிமான அணுகுமுறைக்காகவும் இந்திய ஊடகங்களால் பரவலாக பேசப்பட்டுள்ளார். இவரது வாழ்க்கையானது துன்பங்களைச் சமாளிப்பதற்கும் மற்றவர்களுக்கு அதிகாரம் அளிப்பதற்கும் ஒரு அடையாளமாக சிறப்பிக்கப்பட்டுள்ளது.
கேள்வி: பிரேமா தன்ராஜ் - மரபு பற்றி விளக்கவும்.
பதில்: இந்தியாவில் தீக்காய சிகீச்சை முறையை மாற்றியமைத்த பெருமையும் இளம் தலைமுறை மறுசீரைமைப்பு அறுவை சிகிச்சை நிபுணர்களுக்கு வழிகாட்டுதலிலும் இவருக்கு பங்கு உண்டு. இவரது பணி மருத்துவ நிபுணர்கள் மற்றும் சமூக சேவையாளர்களை தொடர்ந்து ஊக்குவிக்கிறது.